Pedro Sánchez Pérez-Castejón

Iní nga barasahon mahitungod han Espanyol nga polítiko. Para hin iba nga mga polítiko, kitaa Pedro Sánchez

Hi Pedro Sánchez Pérez-Castejón (, natawo 29 Pebrero 1972) usá nga Espanyol nga ekonomista ngan polítiko nga nag-aalagad ha yanâ nga Mangulo han Kagamhanan han Espanya tikang han 2 Hunyo 2018. Hiya gihapon an Maghirilom-nga-Kasahiran han Partido Socialista Obrero Español (PSOE), nakapot hin puwesto hin maikaduha nga panahon katapos hin pagdaog hin pinili-ay hin pagkamanguna dida han Hunyo 2017. Waray hiyá lingkoran didâ han Kongreso han mga Diputado.

Nagsirbe hiyá nga konsehal dida han Ayuntamiento han Madrid tikang 2004 kutub 2009. Han 2009, napili hiyá nga Diputado ha Kongreso. Han 2014, nahimo hiyá nga Maghirilom-nga-Kasahiran han PSOE, ngan hiyá an kandidato han partido ha pagka primer ministro didâ han 2015 ngan 2016 nga mga piniliay nga kasahiran. Didâ han iya syahan nga panahon hin pagka-Maghirilom-nga-Kasahiran, nagtipa hiya han pagkabalik hin pagka-elehir ni Rajoy ha pagka Primer Ministro. Ginkinahanglanni Rajoy an pag-abstenir han PSOE didâ han Kongreso han mga Diputado basi magkamay-ada hin parlamentaryo nga mayoriya. Nagkaada hin nagtikadako nga mga pagtipa ha sulod han partido nga nagtugot kan Rajoy nga makahimo hin kagamhanan; tungod han pagtipa ni Sánchez, binmiya hiyá ha puwesto han Maghirilom-nga-Kasahiran dida han 1 Oktubre 2016. Nagbiya gihapon hiya hin dungan ha pagka Diputado, ngan mayda magbarantay nga kumite nga nag kapot han pagdumara han PSOE.  Ha urhe nagdaog hiyá han mga primarya han partido, nga diin nalupig niya hira Susana Díaz ngan Patxi López, ngan nahibalik ha pagka Maghirilom-nga-Kasahiran han Hunyo 2017. Ha ilarom han iya pagdumara, inmugop an PSOE han Kagamhanan han Espanya han pag-atubang hiní han Catalan nga referendum hin independensya ngan han sinmunod nga konstitutional nga krisis.

Han 31 Mayo 2018 nagproponer an PSOE hin mosyon hin sensura, nga pinmasa upod han pag-ugop han PSOE, Unidos Podemos, ngan mga Vasco, Valenciano ngan Catalan nga mga rehiyonalista ngan nasyonalista nga mga partido. Han 1 Hunyo 2018, mayda Decreto Real nga nagngaran kan Pedro Sánchez nga Mangulo han Kagamhanan o Primer Ministro han Spain. Ha sunod nga adlaw, ginhurar hiyá hin opisyal ha puwesto ha atubangan ni Hadi Felipe VI.

Mga kasarigan

Mga natawo han 1972
Politika
Espanya
Mga_Mangulo_han_Kagamhanan_han_Espanya